প্রথমে জানা যাক ধনুষ্টঙ্কার সৃষ্টিকারী অণুজীবের নাম টা কি? শিরোনাম থেকে বুঝতেই পারছেন মূল অপরাধী হলো Clostridium tetani. Kitasato Shibasaburo সর্বপ্রথম মানবদেহ থেকে C.tetani আলাদা করেন। C. tetani কিভাবে রোগ সৃষ্টি করে তা জানার আগে খোদ C. tetani এর সাথে একটু পরিচয় হওয়া যাক। C. tetani এর প্রথম পরিচয় এটি একটি গ্রাম পজেটিভ ব্যাকটেরিয়া। এরা দেখতে রডের মত এবং এরা অক্সিজেনের উপস্থিতিতে বাঁচতে পারে না। এজন্য এদেরকে অবাত শ্বসনকারী (anaerobic) বলা হয়। এরা এমনিতে অধিক তাপ সহ্য করতে পারে না। কিন্তু কঠিন পরিবেশে এরা স্পোর সৃষ্টি করে।